b'\n_START_ARTICLE_\nArhaizem\n_START_PARAGRAPH_\nArhaizem je jezikovni element starej\xc5\xa1e dobe v novej\xc5\xa1em, sodobnem jeziku. Kadar govorimo o besedah, jih imenujemo tudi starinske besede. Lahko pa gre le za dolo\xc4\x8den pomen besede, ki je starinski (na primer dru\xc5\xbeina v pomenu slu\xc5\xbeabniki, slu\xc5\xbein\xc4\x8dad), za besedno zvezo (na primer dru\xc5\xbeinska soba v pomenu dnevna soba) ali drug jezikovni element (na primer reklo vzeti kaj na svojo du\xc5\xa1o v pomenu prevzeti odgovornost, krivdo). Za arhaizme je zna\xc4\x8dilno, da so bili neko\xc4\x8d, v kaki vlogi, splo\xc5\xa1no rabljeni, \xc4\x8de jih uporabimo v sodobnem jeziku, pa se \xc4\x8duti, da so iz polpretekle zgodovine (npr. ajd v pomenu pogan, akoravno v pomenu \xc4\x8deprav).'